CELEX: C2007/042/27
Language: el
Date: 2007-02-24 00:00:00
Title: Υπόθεση C-522/06: Προσφυγή της 22ας Δεκεμβρίου 2006 — Επιτροπή των Ευρωπαϊκών Κοινοτήτων κατά Βασιλείου του Βελγίου

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/16
            
         Προσφυγή της 22ας Δεκεμβρίου 2006 — Επιτροπή των Ευρωπαϊκών Κοινοτήτων κατά Βασιλείου του Βελγίου
   (Υπόθεση C-522/06)
   (2007/C 42/27)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: Alcover San Pedro, B. Stromsky)
   
      Καθού: Βασίλειο του Βελγίου
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο του Βελγίου, παραλείποντας να καθορίσει τις ελάχιστες απαιτήσεις όσον αφορά τα προσόντα του προσωπικού που εργάζεται στην ανάκτηση, την ανακύκλωση, την ποιοτική αποκατάσταση και την καταστροφή των ελεγχόμενων ουσιών, σύμφωνα με το άρθρο 16, παράγραφος 5, του κανονισμού (ΕΚ) 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (1) και, όσον αφορά την Περιφέρεια της Βαλλονίας, μη λαμβάνοντας κάθε πρακτικώς δυνατό προληπτικό μέτρο για την αποτροπή και την ελαχιστοποίηση των ελεγχόμενων ουσιών και μη πραγματοποιώντας ετήσιους ελέγχους ως προς διαρροές σύμφωνα με το άρθρο 17, παράγραφος 1, του ίδιου κανονισμού, παρέβη τις υποχρεώσεις που υπέχει από τα άρθρα 16, παράγραφος 5 και 17, παράγραφος 1 του κανονισμού αυτού.
            
         
               —
            
            
               να καταδικάσει το Βασίλειο του Βελγίου στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα, για να στοιχειοθετήσει την προσφυγή, ισχυρίζεται ότι το Βασίλειο του Βελγίου, αφενός, παρέλειψε να καθορίσει τις ελάχιστες απαιτήσεις όσον αφορά τα προσόντα του προσωπικού που εργάζεται στην ανάκτηση, την ανακύκλωση, την ποιοτική αποκατάσταση και την καταστροφή των ελεγχόμενων ουσιών που αναφέρονται στο άρθρο 2 του κανονισμού και που περιέχονται στον εξοπλισμό ψύξης, κλιματισμού, αντλιών θερμότητας, στα συστήματα πυροπροστασίας και πυρόσβεσης — με εξαίρεση τους πυροσβεστήρες της Περιφέρειας των Βρυξελλών που περιέχουν halons– και, αφετέρου, όσον αφορά την Περιφέρεια της Βαλλονίας, παρέλειψε να λάβει όλα τα πρακτικώς δυνατά προληπτικά μέτρα για την αποτροπή και την ελαχιστοποίηση διαρροών ελεγχόμενων ουσιών καθώς και να πραγματοποιήσει τους απαιτούμενους ετήσιους ελέγχους για τον εντοπισμό ενδεχόμενων διαρροών.
   
      (1)  ΕΕ L 244, σ. 1.